Diari Oficial de la Generalitat Valenciana


Sumari del DOGV 3955, del 08-03-2001 (2001/1600)

RESOLUCIÓ de 15 de febrer de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Protocol Addicional de data 1 de juny del 2000 al Conveni Marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/1600


Data del document
:   15-02-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * administració local
    * instal·lació esportiva
    * cooperació administrativa

RESOLUCIÓ de 15 de febrer de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Protocol Addicional de data 1 de juny del 2000 al Conveni Marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de Castelló. [2001/X1600]
  
Subscrita, després de la tramitació prèvia reglamentària, entre la Conselleria de Cultura i Educació i la Diputació Provincial de Castelló, el 13 de setembre de 2000, una Addenda al Protocol Addicional de data 1 de juny de 2000 al Conveni Marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de Castelló, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0037/2001, i que figura com a annex d'aquesta resolució.
  
València, 15 de febrer de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al protocol addicional de data 1 de juny de 2000 al Conveni marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de Castelló.
  
A Castelló de la Plana, a 13 de setembre de 2000.
  
Reunits
  
D'una part l'Hble. Sr. D. Manuel Tarancón Fandos, conseller de Cultura i Educació de la Generalitat Valenciana, que actua en virtut de les funcions que li corresponguen per l'article 35 de la Llei 5/1983, de 30 de desembre, del Govern Valencià, estant especialment autoritzat per a este acte per Acord del Govern Valencià de data 12 de setembre de 2000.
  
D'una altra part l'Excm. Sr. D. Carlos Fabra Carreres, president de la Diputació Provincial de Castelló, en nom i representació de la mateixa, facultat per a este acte per l'Acord del ple adoptat en sessió celebrada el dia 25 de juliol de 2000, assistit per don Manuel Marín Herrera, secretari general de la Diputació de Castelló.
  
Manifesten
  
1. En data 11 de juny de 1997 es va firmar el Conveni Marco per a l'execució d'Instal·lacions Esportives entre la Conselleria de Benestar Social de la Generalitat Valenciana, i la Diputació Provincial de Castelló.
  
2. Que en data 8 d'octubre de 1998 es va firmar Protocol Addicional al Conveni Marco prorrogant la seua vigència fins al 31 de desembre de 1999 i reprogramant la distribució de les anualitats de les aportacions conveniades.
  
3. Que en data 30 de desembre de 1999 es va firmar Protocol Addicional al Conveni Marco prorrogant la seua vigència fins al 31 de desembre de l'any 2002 i redistribuint el finançament.
  
4. Que en data 1 de juny del 2000 se subscriu un nou Protocol Addicional al Conveni Marco modificant la vigència al 31 de desembre del 2001, se redistribuïx el finançament d'acord amb les disponibilitats pressupostàries i d'execució de les obres, i d'acord amb la clàusula quarta s'establix com a data límit per als procediments d'adjudicació de les obres conveniades la del 30 de juny del 2000.
  
5. La realització de les obres sol·licitades pels municipis de Chilches, Moncofa i Vilafamés van ser inclosos en el BXI 9170/1998, per Resolució de la consellera de Benestar Social, de data 24 de maig de 1999.
  
Els convenis singulars amb els citats municipis van ser subscrits en data 13 d'abril del 2000.
  
Tenint en compte que el termini que establix per a l'adjudicació de les obres l'últim Protocol Addicional subscrit és de 30 de juny del 2000, la Diputació Provincial de Castelló va acordar en ple de 30 de maig del 2000 sol·licitar a la Conselleria de Cultura i Educació de la Generalitat Valenciana una ampliació del termini fins al 30 de setembre del 2000, per a l'adjudicació de les obres incloses en el Pla corresponent als ajuntaments de Chilches, Moncofa i Vilafamés.
  
Estipulacions
  
Única
  
Es prorroga el termini per a l'adjudicació de les obres incloses en els convenis singulars subscrits amb els municipis de Chilches, Moncofa i Vilafamés en desenrotllament del Programa d'Instal·lacions Esportives 1997/1998 fins al 30 de setembre de 2000.
  
I, estant conforme ambdós parts amb el contingut del present document, es firma per quadruplicat en el lloc i data amunt indicats.
  
El conseller de Cultura i Educació,
  
MANUEL TARANCÓN FANDOS
  
El president de la Diputació de Castelló,
  
CARLOS FABRA CARRERES